கசோரா விட்டா

கசோரா விட்டா,(Hasora vitta) வெற்று வரிகளுடைய தாவி, TOL web page on genus Hasora Markku Savela's website on Lepidoptera - page on genus Hasora. எனும் பட்டாம்பூச்சி   தாவிகள் (ஹெஸ்பெரிடே) குடும்பத்தைச் சேர்ந்த  பட்டாம்பூச்சியாகும். இது இந்தியாவிலும் தென்கிழக்கு ஆசியாவின் சில பகுதிகளிலும் காணப்படுகிறது. 

 விளக்கம் 
இந்தப் பட்டாம்பூச்சியின் இறக்கை அளவானது 45 முதல் 55 மிமீ வரை உள்ளது. இறக்கை அடர் பழுப்பு வண்ணத்தில் காணப்படும். இது பொதுவான வரிகளுடைய தாவிகளை (ஹசோரா குரோமஸ் ) ஒத்திருக்கிறது. ஆனால் பின் இறக்கையின் வெளிப்புறமாக அடிப்பக்கத்தில் பரந்த வெள்ளை பட்டை இதில் காணப்படும். மேலும் இதன் இறக்கைகள் பளபளப்பாக உள்ளன.

பிற வேறுபாடுகள்:

ஆண்: முன் இறக்கையின் மேற்பகுதியில் ஓர் புள்ளிக் காணப்படும். சில நேரங்களில் ஒன்றுக்குப் பதில் மூன்று புள்ளிகள் இருக்கும். முன் இறக்கையின் மேற்பகுதியில் எந்த பட்டைகளும் இல்லை. 

பெண்: பெண் பட்டாம்பூச்சியின் இறக்கையில் காணப்படும் புள்ளியானது பெரியதாகவும் கூடுதலாக இரண்டு புள்ளிகளும் காணப்படும். 

 வகைபாட்டியல் 
பட்டாம்பூச்சிக்கு இரண்டு துணைச்சிற்றினங்கள் உள்ளன:

 கசோரா விட்டா விட்டா - தெற்கு மியான்மர் (டவ்னாஸ்), மலாயா தீபகற்பம், இந்தோனேசிய தீவுக்கூட்டம் மற்றும் பிலிப்பைன்ஸ் . 
 கசோரா விட்டா இண்டிகா - தென்னிந்தியா, சிக்கிம், அசாம், வட மியான்மர், தாய்லாந்து மற்றும் தென் மேற்கு சீனா .  

 சரகம் 
இந்தியாவில் தெற்கில் (கனாரா), சிக்கிம், அசாம்  மற்றும் மியான்மர் கிழக்கு, தாய்லாந்து, சீனாவின் மேற்கு, மலேசியா, இந்தோனேசியா மற்றும் பிலிப்பைன்ஸ் ஆகிய நாடுகளில் பொதுவான பட்டைத் தாவிகள் காணப்படுகிறது. 

 நிலை 
எவன்ஸ் (1932) கருத்தின்படி இவை அரிதானது வகையினைச் சார்ந்தது அல்ல. 
வின்டர்-பிளைத் (1957) கூற்றின்படி பொதுவானதல்ல எனப் பட்டியலிடப்படுகிறது.

 உணவுத் தாவரங்கள் 
இதனுடைய கம்பளிப்பூச்சிகள் டெரிசு இனங்கள், புங்கை இனங்கள், மில்லெட்டிய எக்சுடென்சா, எண்டோசமாரா ரேசிமோசா, மில்லெட்டிய கிளாப்ரா மற்றும் சபதொபசு பெருகினெசு முதலிய தாவரங்களை உணவாக உண்ணுகின்றன. 

 மேற்கோள்கள் 

 குறிப்புகள் 
அச்சில்

 Evans, W.H. (1932). The Identification of Indian Butterflies (2nd ed.). Mumbai, India: Bombay Natural History Society.
 Kunte, Krushnamegh (2000). Butterflies of Peninsular India. India, A Lifescape. Hyderabad, India: Universities Press. ISBN 978-8173713545.
 Wynter-Blyth, Mark Alexander (1957). Butterflies of the Indian Region. Bombay, India: Bombay Natural History Society. ISBN 978-8170192329.

இணையம்


 ப்ரோவர், ஆண்ட்ரூ VZ, (2007). ஹசோரா மூர் 1881. பதிப்பு 21 பிப்ரவரி 2007 (கட்டுமானத்தில் உள்ளது). தி ட்ரீ ஆஃப் லைஃப் வலைத் திட்டத்தில் ஹசோரா இனத்தின்  பக்கம் http://tolweb.org/ .


பகுப்பு:தாவிகள் (பட்டாம்பூச்சிக்குடும்பம்)
பகுப்பு:பட்டாம்பூச்சிகள்
பகுப்பு:பூச்சிகள்
பகுப்பு:கணுக்காலிகள்
பகுப்பு:முதுகெலும்பிலிகள்